**Covid-19 Pandemie in Suid Afrika**

Die Corona virus is binne die grense van SA. ‘n Virus wat dodelik is vir ‘n baie klein deel van die bevolking maar wat paniek van ongekende vlakke oor ‘n breë spektrum in die samelewing veroorsaak.

Groot vraag is hoe moet ons, “Elkeen, saam op God se pad”, optree?

1. Doen jou deel: Bring hoop en bevorder die Koninkryk van God.
2. Moenie paniek nie. Vrees verlei jou om nie uit liefde op te tree nie en verkeerde besluite te neem. Ps 56:4 – Die dag as ek bang word vertrou ek net op U. In God wie se woord ek prys in die Here wie se woord ek prys, in God stel ek my vertroue. Ek is nie bang nie. Die Here sorg vir jou in voor en teëspoed.
3. Moenie paniekbevange aankope doen nie. As jy al die handreiniger neem is daar niks vir die mense na jou nie. Dit is nou die tyd om mededeelsaam te wees en liefde te bewys.
4. Moenie in ontkenning leef nie. Gebruik gesonde verstand. In 2 maande het die aanfekte met 83000 wêreldwyd gegroei. Dit is reeds in meer as 114 lande en deur Wêreld Gesondheidsorganisasie as internasionale pandemie verklaar.
5. Volg gesondheidsvoorskrifte deur persoonlike higiëne op te skerp en nie openlik te hoes of te nies nie. (Baie hieroor in media)
6. Laat God se liefde deur jou na die mense om jou vloei. Help waar daar hulp nodig is. Veral ons seniors en dié met lae immuunsisteme is kwesbaar. Help die mense wat nie toegang het tot goeie mediese sorg. Wees daar vir mekaar…
7. Wees verantwoordelik indien jy of een van jou geliefdes simptome beleef. Volg voorskrifte van isolasie en toetsing. Kontak jou plaaslike geneesheer en volg sy voorskrifte
8. Moenie jou vreugde in die Here verloor nie. Daar is nog soveel rede om jou in die Here te verbly. Sing, wees vrolik en geniet dit om kind van God te wees. Laat jou blydskap aansteeklik wees.
9. Bid die Here om uitkoms en beskerming veral vir siekes, gesondheidswerkers, die regering.

Hierdie is niks nuuts nie. Kyk na Martin Luther se skrywe aan John Hess tydens die Swart dood, (‘n erge pes/plaag veroorsaak deur rotte 1338)

“I shall asked God mercifully to protect us. Then I shall fumigate, help purify the air, administer medicine and take it. I shall avoid places and persons where my presence is not needed in order not to become contaminated and thus perchance inflict and pollute others and so cause their death as a result of my negligence. If God should wish to take me, he will surely find me and I have done what he has expected of me and so I am not responsible for either my own death or the death of others. If my neighbour needs me however I shall not avoid place or person but will go freely as stated above. See this in such a God-fearing faith because it is neither brash nor foolhardy…”

* Martin Luther, Works v43, p. 132. Letter “Whether one may flee from a Deadly Plague” written to Rev. Dr. John Hess

Geniet God se pad. Predikante